Vádat emelt az ügyészség Gergényi Péter ellen
Az MTI értesülései szerint az ügyészség vádat emelt Gergényi Péter volt budapesti rendõrfõkapitány ellen. Az ügyészség két korábbi magas rangú rendõrt vádol szolgálati visszaéléssel.
A Budapesti Katonai Ügyészség szóvivõje, Ács Tibor az MTI megkeresésére nevek említése nélkül azt mondta: két volt vezetõ beosztású rendõr ellen szolgálati visszaélés vétsége miatt emeltek vádat szerdán. Az MTI értesülése szerint egyikük Gergényi Péter volt budapesti rendõrfõkapitány. Az [origo] megpróbálta utolérni Gergényit, de jelenlegi munkahelyén azt mondták, a héten külföldön tartózkodik.

Ács Tibor annyit közölt: az ügyben korábban három rendõrt gyanúsítottak meg, de egyikükkel szemben megszüntették az eljárást. A másik két rendõr közül az egyiket egy, a másikat hat rendbeli szolgálati visszaéléssel vádolták meg. A szóvivõ a tényállásról sem beszélt részletesen, azt azonban elmondta, hogy az ügyészség kérte a bíróságtól az ügy soron kívüli tárgyalását.

A BRFK korábbi vezetõjét sajtóhírek szerint egy éve jelentette fel egy jogtalanul elbocsátott beosztottja. A rendõrt egy súlyos testi sértés miatt indult belsõ vizsgálat nyomán bocsátottak el, de még azelõtt, hogy bíróság is kimondta volna a bûnösségét. Ráadásul késõbb fel is mentették. A férfi munkaügyi bírósághoz fordult, amely jogellenesnek mondta ki az elbocsátását, ám a rendõri vezetés - így Gergényi Péter - sokáig nem vett tudomást az ítéletrõl. Késõbb visszavették, de alacsonyabb pozícioba helyezték vissza: akciócsoport fõtörzszászlósából börtönõr lett.

Sajtóértesülések szerint Gergényi Péter ezután gyanúsított lett, ekkor két másik volt rendõri vezetõvel együtt panaszt tett a Katonai Fõügyészségen. Mindannyian gyanúsításukat kifogásolták, de a panaszt visszadobta a Katonai Fõügyészség.

Gergényi ellen korábban fegyelmi vizsgálat is indult, melynek végén figyelmeztetésben részesítették. A vizsgálat vitatott szerzõdések miatt indult. A volt budapesti rendõrfõkapitányt tavaly május 20-án mentették fel tisztségébõl a rendõrséget érintõ botrányok miatt. Gergényi 2003. július 1-jétõl töltötte be a fõvárosi rendõr-fõkapitányi posztot.
rendõr ügyészség MTI budapesti rendõrfõkapitány Gergényi Péter